**גרג קפה** (בעבר: **גרג קפה מאוד**) היא קבוצת בתי קפה ישראלית, המפעילה 3 רשתות וכוללת כ-100 סניפים נכון לשנת 2024.

היסטוריה
--------

קפה גרג, סניף מרכז קריית אתא.
בשנת 1994 הוקם אספרסו בר במרכז הכרמל שבחיפה על ידי גרג וולף. בשנת 2000 רכשו את הבעלות במקום יאיר מלכה וגלעד אלמוג ובשנת 2008 חבר אליהם השותף ניר אדרי. בהמשך נפתחו סניפים נוספים בישראל, ומרשת חיפאית התפתחה קפה גרג לרשת ארצית.

החל משנת 2010 החלו שלושת השותפים ברשת, להתמקד ברכישת נדל"ן שישמשו כסניפי הרשת.

בשנת 2014 הושקה רשת הבת "קפה ביגה" המתמחה במזון בריאות בסגנון צרפתי. הרשת התבססה על חנות לחמים בקריית טבעון בשם "ביגה". לצורך הקמת "ביגה" הוקם על ידי הבעלים מפעל בחיפה לייצור לחמים, מאפים ועוגות, כיום הרשת מונה כ-40 סניפים.

בשנת 2016 הושקה רשת הבת "קיטשן ביי גרג", רשת מסעדות ביסטרו כשרות, הסניף הראשון נפתח בחיפה וכיום הרשת מונה 5 סניפים.

ב-3 השנים האחרונות קפה גרג חתומה על הסכם חסות עם קבוצת הכדורסל מכבי תל אביב, לפיו יופיע הלוגו של החברה על גב החולצה של שחקני הקבוצה בכל משחקיה הרשמיים של הקבוצה – הן בליגה הישראלית והן ביורוליג, חוזה חסות העומד על 1.2 מיליון שקל לשנה.

בשנת 2020 נפתחו שלושה מפעלים חדשים בנשר על שטח כולל של 2,500 מ"ר: מפעל לייצור פסטה טרייה, מפעל לייצור רטבים ומפעל לייצור אבקות תיבול, אשר יספקו מוצרים לרשתות בתי הקפה שבבעלותה של קבוצת קפה גרג. ההשקעה בפסי הייצור במפעלים עומדת על כ־15 מיליון שקל.
באותה השנה הושקה גם רשת בת נוספת ״מאמא גרג״ המתמחה במטבח איטלקי.

בשנת 2021 הושקה רשת "בי בייקרי" המתמחה במעדניות ובית מאפה בשירות עצמי.

על פי הערכות כלכליסט בשנת 2019, מחזור המכירות המוערך של קבוצת קפה גרג קרוב למיליארד שקל בשנה עם מחזור בעלות של 100 מיליון שקל בשנה ותקציב פרסום של 5 מיליון שקל.

במדד המותגים של העיתון הכלכלי "גלובס" קבוצת קפה גרג נבחרה מבין אלפי חברות ודורגה במקום ה-62 במדינה ובתחום המסעדנות, בתי הקפה ומזון מהיר, נבחרה הקבוצה למקום 3.

הקבוצה מפעילה כיום כ־115 סניפים של רשת גרג, 5 סניפים של רשת קיטשן ביי גרג, 40 סניפים של רשת ביגה, 2 סניפי מאמא, 3 סניפי בי בייקרי ו-6 מפעלי מזון שפועלים תחת המותג ביגה: מפעל פסטה, מפעל לחם, קונדיטוריה, מפעל ללא גלוטן, מפעל רטבים ומפעל תבלינים.

קישורים חיצוניים
----------------

ויקישיתוף מדיה וקבצים בנושא **קפה גרג** בוויקישיתוף
* 

* אתר האינטרנט הרשמי של קפה גרג
* קפה גרג, ברשת החברתית פייסבוק

* קפה גרג, סרטונים בערוץ היוטיוב
* אורנה יפת, בלעדי ל"כלכליסט": קפה גרג מסתערת על שוק הנדל"ן, באתר כלכליסט, 8 ביולי 2010
* יואב איתיאל, מרגש: קפה גרג תשקיע כ-4 מיליון ש’’ח במיתוג חדש לרשת באתר מגזין המושבות, 22 ביולי 2012
* אילנית חיות, ‏בעלי קפה גרג: "אני פרנואיד, קם בבוקר בחרדות שאני קפולסקי", באתר גלובס, 10 ביוני 2015
* ריטה גולדשטיין, ‏גרג קיטשן: רשת בת חדשה לבעלי קפה גרג בחיפה, באתר ‏מאקו‏, 31 ביולי 2016
* אורנה יפת, קפה גרג מקימה מפעלי פסטה כדי להוריד עלויות, באתר כלכליסט, 22 באפריל 2019

הערות שוליים
------------

1. ↑  רשת קפה גרג – מ"קפה מאוד" ל"קפה ועוד", באתר פודיס, 12 באפריל 2010
2. ↑  אתר למנויים בלבד עדי דברת, יאיר מלכה, מבעלי רשת קפה גרג, פותח את רשת הפרימיום ביגה, באתר TheMarker‏, 12 בינואר 2014
3. ↑  שני מוזס, ‏קפה גרג פותחת רשת מסעדות ביסטרו כשרות: "קיטשן ביי גרג", באתר גלובס, 13 ביוני 2017

| ישראלישראל רשתות בתי קפה בישראל |
| --- |
| 

|  |
| --- |
| ארומה אספרסו בר • ארקפה • גלידה באר שבע • גלידת תל חנן • לחם ארז • סטארבקס ישראל (נסגרה) • קופיקס • קפה ג'ו • קפה גן סיפור • קפה גרג • קפה הלל • קפה לנדוור • קפה נמרוד • קפה קפה • קפולסקי • רולדין |

 |